Legal Document

Category: 21

Text:
9. ΒΑΣΙΛΙΚΟΝ ΔΙΑΤΑΓΜΑ της 21 Μαρτ./11 Απρ. 1951 Περί ασκήσεως εν Ελλάδι του επαγγέλματος του προπονητού των διαφόρων αθλημάτων. Έχοντες υπ' όψιν τα άρθρ. 15 και 21 του Νόμ. 1727/44 «περί εξωσχολικής Σωματικής Αγωγής» (Φ.Ε.Κ. 184/6.9.1944 τεύχος Α') διατηρηθέντος εν ισχύϊ δια της υπ' αριθ. 298/30.5.46 πράξεως του Υπουργικού Συμβουλίου (Φ.Ε.Κ. 184/30.5.46 τεύχος Α΄), την υπ’ αριθ. 72/1950 πράξιν του Συμβουλίου Εξωσχολικής Σωματικής Αγωγής του Υπουργείου Θρησκευμάτων και Εθνικής Παιδείας, μετά σύμφωνον γνώμην του Συμβουλίου Επικρατείας διατυπωθείσαν εν τω υπ' αριθ. 715/1950 πρακτικώ αυτού, προτάσει του Ημετέρου επί των Θρησκευμάτων και Εθνικής Παιδείας Υπουργού, απεφασίσαμεν και διατάσσσομεν : Σελ 638(α) Άρθρον μόνον.-1.Η υπό του άρθρ. 15 του Νόμ. 1727/44 «περί Εξωσχολικής Σωματικής Αγωγής» προβλεπομένη έγκρισις του Υπουργού Θρησκευμάτων και Εθνικής Παιδείας, δια την μετάκλησιν εν Ελλάδι ξένων προπονητών των διαφόρων αθλημάτων της Εξωσχολικής Σωματικής Αγωγής και δια την άσκησιν εν Ελλάδι του επαγγέλματος του προπονητού οιουδήποτε αθλήματος, παρέχεται : Α'.Προκειμένου περί μετακλήσεως ξένων προπονητών και ασκήσεως υπό τούτων εν Ελλάδι του επαγγέλματος του προπονητού: α)Εφ' όσον την μετάκλησιν αιτείται αθλητικόν σωματείον μετ' έγκρισιν και της οικείας Αθλητικής Ομοσπονδίας. β)Εάν ο μετακαλούμενος κέκτηται πτυχίον διδασκάλου ή καθηγητού της Σωματικής Αγωγής ή πτυχίον προπονητού ή άδειαν ασκήσεως του επαγγέλματος του προπονητού εκδεδομένα υπό Κρατικής Σχολής ή της οικείας Αθλητικής Ομοσπονδίας. Β'.Προκειμένου περί ασκήσεως εν Ελλάδι του επαγγέλματος του προπονητού υπό ημεδαπών : α)Εφ' όσον κέκτηται πτυχίον Σωματικής Αγωγής ή πτυχίον προπονητού ή άδειαν ασκήσεως του επαγγέλματος του προπονητού, εκδεδομένα υπό Κρατικής Σχολής ή της οικείας Αθλητικής Ομοσπονδίας. β)Απόσπασμα Ποινικού Μητρώου εμφαίνον, ότι δεν κατεδικάσθη εις ποινήν τινά. γ)Πιστοποιητικόν Εισαγγελικής Αρχής εμφαίνον, ότι δεν διώκεται. 2.Η έγκρισις ασκήσεως του επαγγέλματος και του προπονητού υπό λειτουργών της Σωματικής Αγωγής, υπηρετούντων εις δημόσια εκπαιδευτικά ιδρύματα, παρέχεται δια του παρόντος άνευ ετέρας διαδικασίας. 3.Αι παρεχόμεναι υπό του Υπουργού Θρησκευμάτων και της Εθνικής Παιδείας εγκρίσεις ασκήσεως εν Ελλάδι του επαγγέλματος του προπονητού υπό αλλοδαπών ή ημεδαπών δύνανται να ανακαλώνται οποτεδήποτε υπό του Υπουργού μετά γνώμην του Συμβουλίου Εξωσχολικής Σωματικής Αγωγής δια διαγωγήν ασυμβίβαστον προς το έργον της αγωγής των νέων. Εις τον αυτόν επί των Θρησκευμάτων και της Εθνικής Παιδείας Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 96 32.Η.δ.9 Εξωσχολική Σωματική Αγωγή 32.Η.δ.9 Εξωσχολική Σωματική Αγωγή